Държавен вестник, бр. 59, 2015 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  59
документи – договор с изпълнител, приемно-
предавателен протокол, доклад за извършена 
работа, фактура, платежно нареждане, пълно 
дневно банково извлечение и други.
(4) За МИГ, получила финансиране по ПРСР 
2007 – 2013 г., разходите за реализиране на 
проекта са допустими, при условие че това 
не води до двойно финансиране на едни и 
същи дейности.
Чл. 15. (1) Не са допустими разходи:
1. за дължими лихви;
2. за лизинг;
3. за закупуване на недвижими имоти; 
4. за закупуване на оборудване втора 
употреба;
5. за закупуване на моторни превозни 
средства;
6. за данък добавена стойност с изключение 
на невъзстановимия;
7. за дейности, извършени преди подаване 
на заявлението за изразяване на интерес/за 
подпомагане;
8. платени по-късно от един месец от 
крайния срок за изпълнение на проекта и 
по-късно от датата на подаване на заявка за 
окончателно плащане пред ДФЗ – РА.
(2) Не се предоставя финансова помощ за 
разходи за заплащане на координатор, когато 
лицето е служител на общинска администра­
ция, с изключение на случаите, когато при 
изпълнение на дейностите по проекта е в 
неплатен отпуск или е сключен граждански 
договор.
(3) Не са допустими разходи за заплащане на 
персонал на МИГ, която изпълнява стратегия 
за местно развитие, финансирана от ПРСР за 
периода 2007 – 2013 г., до 30 септември 2015 г.
Г л а в а  т р е т а
МАЛКИ ПИЛОТНИ ПРОЕКТИ
Чл. 16. Финансова помощ за реализиране 
на малки пилотни проекти се предоставя 
след приключване на последната процедура 
за одобрение на стратегии за ВОМР при ус­
ловията на чл. 3, ал. 3. 
Чл. 17. По реда на тази глава се предоставя 
финансова помощ за разходи за:
1. дейности и събития, свързани с попу­
ляризиране на местната идентичност, в това 
число за популяризиране на местни традиции, 
културно и историческо наследство, традици­
онни местни продукти и други;
2. материални и нематериални активи в 
интерес на местната общност;
3. въвеждане на иновативни за местната 
общност дейности.
Чл. 18. Малките пилотни проекти трябва да 
отговарят на следните условия за допустимост:
1. допринасят за постигане на целите на 
ПРСР 2014 – 2020 г. и на приоритетите на 
стратегията за ВОМР;
2. осъществяват се в полза на местната 
общност и са съгласувани с нея;
3. одобрени са по процедурата за вземане 
на решения, предвидена в устава на МИГ; 
4. включват дейности, свързани с добровол­
но участие под формата на труд или финанси­
ране от представители на местната общност;
5. дейностите се реализират на територията 
на съответната МИГ.
Чл. 19. По реда на тази глава са недопус­
тими за финансиране и разходи за:
1. хранителни стоки;
2. закупуване на материали за еднократна 
употреба;
3. командировки, в това число пътни, 
дневни и квартирни;
4. наем на оборудване и съоръжения;
5. изготвяне и управление на проект, както 
и оперативни разходи, надвишаващи 5 на сто 
от общата му стойност;
6. управление на проект, когато е възложено 
на външен изпълнител.
Чл. 20. Местна инициативна група може 
да кандидатства за одобрение на нов проект 
по реда на тази глава след подаване на заявка 
за плащане на предходния проект.
Г л а в а  ч е т в ъ р т а
ПРОЦЕДУРА ЗА ПРЕДОСТАВЯНЕ НА 
ФИНАНСОВА ПОМОЩ
Раздел І
Ред за кандидатстване
Чл. 21. (1) Министърът на земеделието и 
храните или оправомощено от него лице издава 
заповед за утвърждаване на покана за избор 
на кандидати за предоставяне на финансова 
помощ, която съдържа:
1. началния и крайния срок за прием на 
заявления;
2. бюджета за съответния период на прием;
3. критериите за подбор и тяхната тежест;
4. адреса, на който се приемат заявленията.
(2) Поканата се публикува в най-малко един 
национален ежедневник и на електронните 
страници на Министерството на земеделието 
и храните и на ПРСР 2014 – 2020 г. 
(3) Управляващият орган на ПРСР 2014 –  
2020 г. публикува покана за изразяване на 
интерес за кандидати по чл. 9, ал. 1, т. 1, 2 и 4.
(4) Управл яващи ят орган на ПРСР 
2014 – 2020 г. публикува най-малко една по­
кана за набиране на заявления за подпомагане 
за малки пилотни проекти за кандидати по 
чл. 9, ал. 1, т. 3.
Чл. 22. (1) Кандидат по чл. 9, ал. 1, т. 1, 2 
и 4 подава заявление за изразяване на интерес 
съгласно приложение № 5 в срока, посочен 
в поканата, и прилага следните документи:
1. заверено копие от учредителния акт 
(устав, дружествен договор) на юридическото 
лице (когато е приложимо);